CELEX: C2005/182/51
Language: sk
Date: 2005-07-23 00:00:00
Title: Vec C-203/05: Návrh na začatie prejudiciálneho konania podaný uznesením the Special Commissioners z 3. mája 2005, ktorý súvisí s konaním: Vodafone 2 proti Her Majesty's Revenue and Customs

23.7.2005   
            
            
               SK
            
            
               Úradný vestník Európskej únie
            
            
               C 182/29
            
         Návrh na začatie prejudiciálneho konania podaný uznesením the Special Commissioners z 3. mája 2005, ktorý súvisí s konaním: Vodafone 2 proti Her Majesty's Revenue and Customs
   (Vec C-203/05)
   (2005/C 182/51)
   Jazyk konania: angličtina
   The Special Commissioners podalo uznesením z 3. mája 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Vodafone 2 proti Her Majesty's Revenue and Customs, a bol doručený kancelárii Súdneho dvora 9. mája 2005.
   The Special Commissioners žiada Súdny dvor, aby rozhodol o nasledujúcich otázkach:
   
               1.
            
            
               Bránia články 43, 49 a/alebo 56 ES vnútroštátnej daňovej právnej úprave, o akú ide v konaní o veci samej, ktorá za osobitných okolností stanovuje povinnosť zaťaženia daňou spoločnosti usadenej v predmetnom členskom štáte („usadená spoločnosť“) vzhľadom na zisky ňou ovládanej spoločnosti („ovládaná spoločnosť“) usadenej v inom členskom štáte a ktorá podlieha nižšej úrovni zdanenia, a najmä:
               
                           1.1
                        
                        
                           ukladá také zaťaženie daňou, pokiaľ usadená spoločnosť nie je schopná preukázať, že sa na ovládanú spoločnosť vzťahuje oslobodenie podľa uvedenej právnej úpravy,
                        
                     
                           1.2
                        
                        
                           stanovuje podmienky oslobodenia od takého zdanenia, ale spôsobom, ktorý je neistý z hľadiska reálnej dostupnosti oslobodenia pri zriadení ovládanej spoločnosti alebo po ňom,
                        
                     
                           1.3
                        
                        
                           ukladá dodržanie určitých podmienok, ak usadená spoločnosť nepožaduje alebo nie je schopná sa domáhať takého oslobodenia a odvádza daň podľa príjmov ovládanej spoločnosti,
                        
                     
                           1.4
                        
                        
                           ukladá dodržanie určitých podmienok, ak usadená spoločnosť žiada o oslobodenie od dane, ktoré môže zahrňovať povinnosť preskúmania a posúdenia uplatnenia právnej úpravy vo vzťahu na všetky ňou ovládané spoločnosti, a teda sledovania v každom roku činností každej z ňou ovládaných spoločností, aby sa uistila, že sú podmienky oslobodenia nepretržite splnené,
                        
                     
                           1.5
                        
                        
                           ukladá vo všetkých prípadoch administratívne a finančné zaťaženie (ktoré môžu byť značné) usadenej spoločnosti,
                        
                     a v každom prípade sa uvedené dôsledky neuplatnia na spoločnosť usadenú v členskom štáte, v ktorom je usadená spoločnosť usadená?
            
         
               2.
            
            
               Bola by odpoveď na otázku v 2.1 iná, ak:
               
                           2.1
                        
                        
                           ovládaná spoločnosť vykonáva len minimálnu činnosť v členskom štáte, v ktorom je usadená, prípadne
                        
                     
                           2.2
                        
                        
                           len minimálna časť zisku ovládanej spoločnosti podlieha dani v členskom štáte, v ktorom je usadená, prípadne
                        
                     
                           2.3
                        
                        
                           ovládaná spoločnosť bola zriadená ako súčasť umelej štruktúry s cieľom vyhnutiu sa dane a ak je tomu tak, aké sú znaky takej umelej štruktúry?
                        
                     
         
               3.
            
            
               Existujú okolnosti, za ktorých:
               
                           3.1
                        
                        
                           sa usadená spoločnosť nemôže spoliehať na práva vyplývajúce z článku 43 a/alebo článku 56 ES, prípadne
                        
                     
                           3.2
                        
                        
                           usadenej spoločnosti nenáleží žiadne z práv vyplývajúcich z článku 43 a/alebo článku 56 ES,
                        
                     na tom základe, že také spoliehanie sa alebo pridelenie práv by znamenalo ich zneužitie? Ak také okolnosti sú, vydanie akého pokynu považuje Súdny dvor za vhodné, podľa ktorého by mal the Special Commissioners určiť, podľa skutkového stavu v tejto veci, či ide o také okolnosti alebo zneužitie?
            
         
               4
            
            
               Bránia články 56 a 58 ods. 1 ES a vyhlásenia č. 7 Maastrichtskej zmluvy vnútroštátnej daňovej právnej úprave členského štátu, o akú ide v konaní vo veci samej, podľa ktorej by bol prípustný jeden alebo dva prípady oslobodenia od uplatnenia uvedenej právnej úpravy, ak by nedošlo k zmene tejto právnej úpravy nadobúdajúcej účinnosť po 1. januári 1994?
            
         
               5
            
            
               Bránia články 43, 49 a/alebo 56 ES vnútroštátnej daňovej právnej úprave, o akú ide v konaní vo veci samej, ak sa taká právna úprava neuplatní v prípade, v ktorom usadená spoločnosť zhodnotila v ovládanej spoločnosti skôr dlhy než majetok?
            
         
               6
            
            
               Bránia články 43, 49 a/alebo 56 ES vnútroštátnej daňovej právnej úprave, o akú ide v konaní vo veci samej, podľa ktorej by bol prípustný jeden alebo dva prípady oslobodenia od uplatnenia uvedenej právnej úpravy, ak by príjem ovládanej spoločnosti v inom členskom štáte buď:
               
                           6.1
                        
                        
                           zahrňoval príjem zo zdrojov v rámci tohto členského štátu a nie z iného členského štátu alebo iných území, alebo
                        
                     
                           6.2
                        
                        
                           zahrňoval príjem z dividend miesto z úrokov tej istej spoločnosti?